उलटफेर का खेल : पर्दे के पीछे के नजारे  
राष्ट्रपति भवन में शपथ ग्रहण समारोह के बाद सभी आमंत्रित अतिथि बगल के एक हॉल में गपशप और अल्पाहार के लिए एकत्र हुए। इनमें सभी मंत्री भी शामिल थे लेकिन सबकी नजर कांग्रेस अध्यक्ष सोनिया गांधी पर थी।
अरुणाचल प्रदेश से कांग्रेस सांसद निनोंग ईरिंग ने अल्पसंख्यक मामले के राज्यमंत्री के रूप में शुद्ध हिंदी में शपथ लेकर सबको चौंका दिया। दर्शकों में से किसी ने कहा कि इन्हें तो सौहार्द मिशन पर चीन भेजा जाना चाहिए। दरअसल, चीन दावा करता रहा है कि अरुणाचल प्रदेश उसके अधिकार क्षेत्र में है। भारत हालांकि बार-बार उसके इस दावे को दृढ़तापूर्वक खारिज करता रहा है।